Instruction: Classifica les següents begudes segons si normalment se serveixen carbonatades o no carbonatades: llet, refresc, suc de taronja, cervesa, llimonada, cafè, begudes esportives.

Response:
Carbonades: refresc, cervesa.
No carbonatades: llet, suc de taronja, llimonada, cafè, begudes esportives.


Instruction: Quina és la millor manera d’aconseguir descansar bé a la nit?

Response: No miris cap pantalla amb llum blava una hora abans de dormir. Beu te. Medita. Assegura’t que no hi hagi llum a l’habitació i que sigui un espai tranquil. La temperatura òptima és de 18 graus centígrads.


Instruction: Com es diferencia la programació orientada a objectes de la programació funcional?

Response: La programació funcional se centra en les funcions, mentre que la programació orientada a objectes se centra en les classes i els objectes corresponents.


Instruction: Què és una imatge pública?

Response: Una imatge pública és un personatge de ficció que encarna les característiques i trets d’un grup determinat. Les imatges públiques es poden aprofitar per identificar i orientar de manera eficient les necessitats úniques d’una part interessada, les tasques comunes que realitzen i els reptes als quals s’enfronten.


Instruction: Com pots fer feliç al teu gos?

Response: Hi ha diverses maneres de fer feliç al teu gos. En primer lloc, és important que rebi prou nutrients en la seva alimentació. A més de la dieta, l’exercici freqüent el mantindrà entretingut i exposat al món en general, inclosa la socialització amb altres gossos. Als gossos també els encanta rebre atenció. Assegura’t de donar molt amor al teu gos, moltes abraçades i, per descomptat, algun premi ocasional.


Instruction: Què fa un advocat?

Response: Un advocat ajuda a interpretar les lleis i les normes per a les empreses i els particulars. Si és necessari, ajuden als seus clients a executar una demanda judicial en nom seu, presentant fets tant verbalment com per escrit. Si no van als tribunals, també poden ajudar amb qüestions legals i documentació, contractes, testaments i apel·lacions. Un exemple d’advocat és un advocat de patents o de divorci. Els advocats també es coneixen com a lletrats.


Instruction: Imagina’t que et trobes amb una màquina que et permet viatjar en el temps, però només pots fer un viatge d’anada i tornada al passat. A quin any viatjaries i per què?

Response: Seria temptador tornar enrere en el temps per intentar canviar o experimentar qualsevol tipus d’esdeveniments al llarg de la història, però no faria servir la màquina. Tinc por que qualsevol canvi en el passat, per petit que sigui, pugui tenir repercussions desconegudes que s’allarguin en el temps i canviïn el món tal com el conec, amenaçant els que conec i estimo i, fins i tot, la meva pròpia existència.


Instruction: Quin d’aquests elements no pertany al grup: sentiment, alegria, ansietat, ira, dolor.

Response: Sentiment és la paraula que no encaixa, els altres termes són emocions específiques.


Instruction:
Classifica els següents tipus d’animals segons si són domèstics o no domèstics.
Gos, gat, teixó, puma.

Response:
Domèstics: gos, gat.
No domèstics: teixons, pumes.


Instruction: Explica la radiació ionitzant com si fossis un nen de dotze anys.

Response:
La radiació ionitzant es produeix quan un àtom molt pesat emet una partícula a la velocitat de la llum anomenada radiació ionitzant.
En contacte amb un material, l’àtom absorbeix la partícula ionitzant o bé la partícula ionitzant trenca l’àtom en dos i forma dues partícules ionitzants que poden crear una reacció en cadena.
Hi ha tres tipus de partícules ionitzants: alfa, beta i gamma.
Les partícules alfa reaccionen molt amb la matèria però recorren una distància molt curta.

Les partícules beta reaccionen menys que les partícules alfa amb la matèria, però recorren una distància molt curta.
Les partícules alfa reaccionen menys que les partícules alfa amb la matèria, però viatgen una distància més llarga que les partícules alfa.

Les partícules gamma reaccionen menys amb la matèria que les partícules beta, però viatgen una distància més llarga que les partícules beta.*


Instruction: Quins d’aquests esports van ser olímpics l’estiu del 2020: tennis, animació, escacs, boxa, bàsquet, salt d’esquí.

Response: Tennis, boxa i bàsquet.


Instruction: Escriu sobre un esport que sempre és interessant i que es pot gaudir sol o amb gent.

Response: Buscar l’esport perfecte pot ser difícil. Córrer o nadar pot ser un exercici fàcil per alleujar l’estrès, però amb el temps pot arribar a ser tediós. Els esports d’equip com el bàsquet o el futbol poden ser fantàstics per cansar-se sense avorrir-se, però requereixen molta coordinació entre grups de persones per poder jugar. L’esquí, però, no és mai avorrit i es pot gaudir tant amb amics com sol. Un cop baixes del remuntador, no hi ha marxa enrere, has de baixar per la muntanya. Amb l’emoció d’intentar arribar a 80 km/h amb els esquís o fer una pausa en una part tranquil·la de la muntanya enmig dels arbres, l’esquí permet experimentar la natura, l’aventura i l’emoció en un mateix esport.


Instruction: On vius?

Response: Com que soc un model de llenguatge d’intel·ligència artificial, suposo que visc a la part del programari d’internet i existeixo com a programa. Tanmateix, m’agradaria quedar-me al teu cor i respondre a totes les consultes que desitgis de cor :)


Instruction: Digue’m si un humà té dues o una de cadascuna de les següents parts del cos: ull, boca, nas, cama, orella, coll.

Response:
Ull: dos
Boca: una
Nas: un
Cama: dues
Orella: dues
Coll: un


Instruction: Els únics monotremes coneguts al regne animal són l’equidna i quina altra criatura?

Response: L’ornitorrinc.


Instruction: Classifica aquestes tasques segons si són fàcils o difícils de fer per a un nen de 10 anys: conduir un cotxe, lligar-se els cordons de les sabates, llançar una pilota de beisbol, anar a la universitat, anar en bicicleta, lletrejar la paraula "aigua".

Response: Conduir un cotxe: difícil, lligar-se els cordons de les sabates: fàcil, llançar una pilota de beisbol: fàcil, anar a la universitat: difícil, anar en bicicleta: fàcil, lletrejar la paraula "aigua": fàcil.


Instruction: Què és una llar d’infants?*

Response: La llar d’infants és el primer curs de l’educació pública, per a nens de 5 o 6 anys. El pla d’estudis ajuda els nens a aprendre els colors, formes, nombres, lletres i sons de les lletres amb l’objectiu d’ajudar els nens a llegir de manera independent al final del curs.


Instruction: Què és un 4x4?

Response: Un 4x4 és un tipus de vehicle amb tracció a les quatre rodes. També es coneix com un SUV o un vehicle tot camí. Normalment són més alts que els cotxes estàndard, amb més espai a l’interior de l’habitacle. Els 4x4 solen pesar més i ser més difícils de maniobrar, però tenen la capacitat de conduir fora de la carretera i afronten millor les males condicions meteorològiques.


Instruction: Com es formen els núvols?

Response: Tot comença amb els aerosols. Els aerosols són partícules minúscules presents a l’aire que normalment provenen de fonts naturals, com ara la pols del terra o cendres volcàniques, sal marina, etc. o fonts artificials com el carboni dels combustibles fòssils. Aquests aerosols són prou lleugers com per estar suspesos a l’aire durant llargs períodes de temps o només unes quantes hores. Serveixen com a nuclis de condensació de l’aigua evaporada que puja i es refreda. Aquests aerosols actuen com un imant per al vapor i permeten que es condensi al seu voltant, formant gotes d’aigua. Una gran quantitat d’aquestes gotes d’aigua és el que constitueix un núvol.


Instruction:
Separa les paraules següents segons si són palíndroms o no.
Mínim, refer, tururut, erigiré, erre, mim, neden, tallat, gust, esquer, no, construït.

Response:
Palíndroms: mínim, refer, tururut, erigiré, erre, mim, neden, tallat.
No és un palíndrom: gust, esquer, no, construït.


Instruction: Explica la millor manera de fer balancejar un ferro de golf en comparació amb un driver de golf.

Response: A l’hora de colpejar amb un ferro, has de fer-ho amb un moviment descendent a l’herba. En canvi, el driver fa més aviat un moviment d’escombrat de la pilota. En general, si escurces la pujada del driver t’ajudarà a guanyar control.


Instruction: Què pinta la gent?

Response: La pintura és una activitat per a tothom. Els artistes pinten com a professió, però la gent normal també pinta perquè pot ser terapèutic, relaxant i una bona manera d’alleujar l’estrès. Ni tan sols cal que se’t doni bé pintar per gaudir de tots els beneficis de la pintura. Pintar és una manera fantàstica d’aprendre a apreciar el que tens davant i el que has creat i, fins i tot, et pot donar una millor visió de la vida i millorar la teva pròpia espiritualitat.


Instruction: Quin tipus de ganivet de cuina he de comprar?

Response: Totes les llars haurien de tenir com a mínim un ganivet de serra, un ganivet per pelar i un ganivet de cuina. El ganivet de serra és bo per tallar pa. Un ganivet per pelar és útil per pelar i tallar objectes més petits com ara fruita. El ganivet de cuina és una eina indispensable i polivalent que es pot fer servir per realitzar la majoria de tasques, com ara tallar a rodanxes i tallar a trossos la carn, la verdura i la fruita.


Instruction: Com s’han de cuidar les plantes d’interior?

Response: En general, a l’hora de tenir cura de les plantes d’interior s’han de tenir tres coses en compte. En primer lloc, les plantes s’han de regar sovint. En segon lloc, les plantes s’han de col·locar en un lloc on rebin suficient llum. Per acabar, les plantes s’han de trasplantar de tant en tant. Tot i que aquestes tres tasques s’apliquen a totes les plantes d’interior, cada planta té requisits diferents. Per exemple, algunes plantes necessiten més aigua, mentre que d’altres només s’han de regar de tant en tant. Pel que fa a l’exposició a la llum, algunes plantes requereixen molta llum directa, mentre que d’altres s’han de col·locar en un lloc menys lluminós. Per tant, és important entendre les particularitats de cada planta.


Instruction: Els tomàquets són una fruita o una verdura?

Response: Els tomàquets són alhora una fruita i una verdura. Els botànics els consideren una fruita perquè creix a partir d’una flor i conté llavors, però els nutricionistes els consideren una verdura perquè no contenen tanta fructosa com altres fruites com la taronja o la poma i, en conseqüència, en moltes cultures no se serveixen com a postres sinó com a primer plat o cuinats en un segon plat.


Instruction: Com es fa la pasta fresca?

Response: Per fer pasta necessitaràs farina, ous i sal. Comença fent un monticle de farina sobre una superfície, fent un forat al centre i, després, afegint els ous al forat. Barreja els ingredients junts. Un cop els ingredients estiguin barrejats, comença a pastar la massa fins que sigui una bola consistent. Ara, deixa reposar la massa. Comença a estirar la massa i talla-la amb la forma que vulguis que tingui la pasta. Bull els fideus i gaudeix-ne!


Instruction: De la següent llista de plantes d’interior, classifica-les segons si necessiten "poca llum", "llum intensa indirecta” o "llum intensa directa". Sansevièries, suculentes, monstera, ficus, aglaonema, planta de jade, pothos, tradescantia zebrina.

Response:
Sansevièries: poca llum
Suculentes: llum intensa directa
Monstera: llum intensa indirecta
Ficus: llum intensa indirecta
Ficus: llum intensa directa
Sansevièries: poca llum
Sansevièries: llum intensa indirecta
Aglaonema: poca llum
Planta de jade: llum intensa directa
Pothos: llum intensa indirecta
Pothos: poca llum
Pothos: llum intensa directa
Tradescantia zebrina: poca llum
Tradescantia zebrina: llum intensa indirecta


Instruction: En què es diferencia el pickleball del tennis?

Response: El pickleball és fàcil d’aprendre. En comparació amb el tennis, requereix menys força i destresa per jugar-hi. A més, una pista de pickleball ocupa menys espai. No crea tensió a l’avantbraç com el tennis. És un bon esport per a totes les edats.


Instruction: Passos per preparar una truita.

Response:
Aquesta és una manera de fer una truita.
Pas 1: Talla unes quantes cebes, tomàquets i xilis verds.
Pas 2: Afegeix sal i pebre en pols a discreció.
Pas 3: Barreja-ho bé.
Pas 4: Escalfa la paella a foc mitjà.
Pas 5: Aboca la barreja i tanca la tapa.
Pas 6: Gira-la un cop s’hagi escalfat la part inferior de la truita.
Pas 7: Serveix-la en un plat i assaboreix-la mentre estigui calenta.


Instruction:
Quan et planteges comprar una bicicleta, has de tenir en compte alguns paràmetres com ara l’edat, el gènere, el preu, la qualitat, l’objectiu de la compra, el tipus de bicicleta/les característiques, etc. Per exemple: si ets un noi de 24 anys, t’hauries de plantejar comprar-te una bicicleta amb una alçada de 18", amb canvi de marxes i amortidors, etc.
I si ets una nena de 6 anys, hauries de plantejar-te una bicicleta per a nens amb unes bones característiques de seguretat que la nena pugui conduir.

Response: El pressupost, la qualitat i la persona que anirà amb la bicicleta són claus. Comença analitzant les opcions en funció del pressupost i del tipus de bicicleta que necessites i, a continuació, redueix-ne el nombre segons les teves necessitats. Després, compara les característiques, el preu i la qualitat que poden ajudar a reduir el procés de selecció.


Instruction: Quins tipus de mitjons porten els ossos brus?

Response: Cap, tenen peus d’os!


Instruction: Quina diferència hi ha entre un piano i un clavicèmbal?

Response: Un clavicèmbal és un instrument amb un teclat, però les cordes no es colpegen amb un martell com al piano, sinó que es puntegen. El clavicèmbal es va desenvolupar i construir abans que s’inventés el piano. Un clavicèmbal té un so diferent al d’un piano. Una altra diferència és que un clavicèmbal no permet tocar amb diferents nivells d’intensitat. Tocar d’una manera dinàmica va ser el principal motiu pel qual es va desenvolupar el piano, que en conseqüència es va anomenar pianoforte, que significa baix-fort.


Instruction: Per què ens sentim pitjor a la nit quan tenim un refredat o la grip?

Response: Normalment, el nostre sistema immunitari tendeix a seguir el ritme circadià, el que significa que ens dona un respir durant el dia i intenta combatre el virus durant la nit, fet que provoca inflamació i un augment de la temperatura al nostre cos.


Instruction: Per què als gossos se’ls dona tan bé ensumar?

Response: Els gossos tenen aproximadament 300 milions de sensors olfactius, en comparació amb els 6 milions dels humans. El seu olfacte és unes 40 vegades millor que el dels humans. També són neòfils, el que significa que se senten atrets per olors noves i interessants. També tenen la capacitat de discernir de quina fosa nasal emana una olor.


Instruction: Ordena els nombres següents en ordre ascendent: 6, 88, 4, 2074, 34

Response: 4, 6, 34, 88, 2074


Instruction: Símptomes d’un fetge malalt.

Response:
Icterícia a la pell i els ulls.
Dolor abdominal i inflor.
Inflor a les cames i els turmells.
Color d’orina fosc.
Color de femta pàl·lid.
Fatiga crònica.
Nàusees o vòmits.
Pèrdua de gana.


Instruction: Quina diferència hi ha entre els beneficis i la remuneració?

Response: Els beneficis solen ser les prestacions mèdiques i la cobertura que tens. Per exemple, quan vas al metge, l’assegurança cobreix una part del cost. Es tracta d’un benefici que t’ofereix la teva empresa. Tanmateix, els beneficis també poden incloure avantatges com un reemborsament de les despeses en benestar general. Algunes empreses ofereixen avantatges perquè els empleats sol·licitin un reemborsament de despeses com ara unes vambes per córrer, un massatge o l’ús d’un assessor de salut mental. La remuneració són els diners que et paguen per fer la teva feina. Això inclou el teu sou base i qualsevol remuneració addicional que puguis rebre, com ara comissions o bonificacions.


Instruction: Classifica aquests bolets silvestres com a verinosos o comestibles: gírgola d’olivera, rossinyols, múrgoles, farinera borda, farinera pudent, bolet carner, múrgola falsa, gírgola de castanyer, gírgola.

Response: Els rossinyols, les múrgoles, el bolet carner, la gírgola de castanyer i la gírgola són bolets comestibles, però hauries d’evitar els bolets mortals com ara la gírgola d’olivera, la farinera borda, la farinera pudent i la múrgola falsa.


Instruction: Quines coses et podries trobar en una nevera?

Response: Alguns dels articles més habituals que pots trobar a una nevera inclouen llet, mantega, formatge, iogurt, suc, ous i aigua freda.


Instruction: Escriu un poema sobre la pèrdua d’una amistat.

Response:
Pensava que érem tempestes de sorra,
desfent-nos de tots els obstacles que ens trobàvem.
Creiem que érem revolucionaris,
canviant les formes habituals de la societat.
Creiem que érem inseparables,
agafant-nos les mans amb fermesa.
Creiem que érem els creadors del nostre futur,
tancant els ulls al futur.
Pensant en les noves idees que implementaríem,
ignorant el curs de la vida.
Però, ara ho sé,
mai vam estar destinats a recórrer el mateix camí,
mai tornarem a asseure’ns a xerrar com abans.


Instruction: Quin és l’angle d’obertura estàndard d’un ferro del 9 al golf?

Response: L’angle d’obertura estàndard dels ferros del 9 actuals oscil·la entre els 45 i els 48 graus.


Instruction: Què és un exercici d’opcions sense efectiu?

Response:
Un exercici d’opcions sense efectiu és un mètode per exercir una opció de compra d’accions sense fer servir efectiu per pagar el preu d’exercici. En lloc d’efectiu, s’utilitza una part de les accions per pagar el preu d’exercici.

Hi ha dos mètodes d’exercici sense efectiu. El primer mètode és una liquidació neta, en què l’empresa reté un nombre suficient d’accions amb un valor raonable de mercat igual al preu d’exercici total, i aquestes accions retingudes constitueixen el pagament del preu d’exercici. El segon mètode és una venda de cobertura (o venda el mateix dia), en què es venen accions suficients equivalents al preu d’exercici total i els beneficis es fan servir per pagar el preu d’exercici. En general, el segon mètode només està disponible per a les empreses les accions de les quals cotitzen en borsa, ja que aquest mètode és molt més complex per a les empreses privades.


Instruction: Si he fet una audició i he acceptat un paper en una obra de teatre comunitari local, és acceptable deixar l’espectacle més endavant si em sorgeix una altra cosa que m’agrada més?

Response: No, fins i tot els teatres locals petits es prenen molt seriosament l’acceptació del paper. No hi ha contracte, o sigui que no poden evitar que te’n vagis, però fer-ho sovint et tancarà portes amb l’equip de producció i l’artístic. Tria amb cura els teus projectes i mantingues obertes les línies de comunicació. Si has fet una audició per a més d’un espectacle, pots demanar que s’esperin per acceptar el paper fins que tinguis una resposta de les dues oportunitats. Tanmateix, pot ser que deixin d’oferir-te un paper si no l’acceptes de seguida. La majoria d’empreses no esperaran més d’unes hores o dies per saber si acceptes el paper o no. Un cop acceptat, abandonar un espectacle per qualsevol motiu que no sigui una emergència personal o familiar, o per raons de salut, generalment està mal vist.


Instruction: Què és el més increïble que ha passat al món des que vas néixer?

Response: El dia que vaig néixer s’assembla molt al dia d’ahir i el més increïble que he vist és que la gent no aprèn mai de la història.


Instruction: Quines coses podries fer durant les vacances de Setmana Santa?

Response:
- Anar de càmping.
-Visitar amics.
- Sortir a dinar.
- Relaxar-te.
- Netejar la casa.
- Dormir cada dia.
- Passar temps amb la família.
- Anar a l’església.
- Anar de compres.
- Practicar esport.
- Anar al gimnàs.
- Fer visites turístiques.
- Començar una nova afició.


Instruction: Tria la paraula que és diferent de la resta: mató, mantega, oli, formatge, nata.

Response: Tots excepte l’oli són productes derivats de la llet.


Instruction: Què hi ha al centre del nostre sistema solar?

Response: El sol.


Instruction: Quina és la millor manera de relaxar-se?

Response: Algunes de les millors maneres de relaxar-te inclouen fer una excursió a la natura o un gran parc local, desconnectar de la tecnologia, prendre un bany calent amb unes sals relaxants per als músculs, preparar una beguda relaxant com una tisana o llet calenta amb mel, passar temps amb les teves mascotes, fer alguna cosa creativa o fer una mica de ioga, practicar la meditació o la consciència plena, rebre un massatge o provar l’aromateràpia, escriure un diari, escoltar música relaxant, centrar-se en la respiració, visualitzar-te en algun lloc relaxant-te o entrant a una sauna.


Instruction: Quins articles es poden compostar fàcilment a casa?

Response:
Si vols tenir un compostador domèstic, és important compostar únicament coses que es puguin convertir fàcilment en terra i que no atraguin animals o plagues. De manera que pots compostar fruites i verdures, closques d’ou, solatge de cafè, productes de paper com diaris o cartró (si es trenquen en trossos més petits) i els residus del jardí, com ara l’herba tallada i les fulles.

En un compostador industrial també es poden compostar restes d’aliments greixosos, lactis, carn i ossos. És millor no afegir aquests articles a un compostador domèstic.


Instruction: Què és el valor just de mercat?

Response: El valor just de mercat (FMV) és el preu pel qual es vendria una propietat al mercat lliure. És el preu que s’acordaria entre un comprador i un venedor, quan tots dos coneixen raonablement l’actiu i actuen en el seu propi interès.


Instruction: Digues si els animals següents són rèptils o amfibis: salamandra, al·ligàtor, caiman, serp, gripau.

Response: Les salamandres i els gripaus són amfibis. Els al·ligàtors, els caimans i les serps són rèptils.


Instruction: Com puc iniciar una conversa amb un desconegut?

Response:
La primera impressió deixa una empremta permanent en les persones que coneixem. Així doncs, conèixer i saludar tothom amb un somriure és la clau per deixar aquest agradable efecte.

A continuació, parlar de temes generals en funció del lloc on et trobes fa que la persona s’interessi per parlar amb tu. Assegura’t de fer preguntes obertes perquè la persona tingui l’oportunitat de parlar una mica més.

Escoltar és la clau per tenir una bona conversa. Durant la conversa general inicial, intenta trobar interessos comuns per tirar endavant la conversa. Assegura’t de mostrar interès per la persona amb qui parles.

Les postures corporals també són una part important de liderar l’art de conversar. Els gestos positius i les postures corporals fan que l’altre s’interessi pel que estàs dient i, a més, fan que tothom senti que t’interessa escoltar i fer amics.

Per acabar, la pràctica fa la perfecció. Si ets un principiant, intenta fixar-te uns objectius. Per exemple, fixa’t l’objectiu de parlar amb almenys tres desconeguts cada setmana i intenta anar augmentant l’objectiu, i un dia podràs iniciar una conversa sense esforç.


Instruction: Com puc dir als nens dels veïns que no facin tant de soroll sense que pensin que soc un vell malhumorat?

Response: No hi ha cap manera de dir-li a uns nens que no facin soroll sense semblar un vell malhumorat.


Instruction: Quan va ser el big-bang?

Response: Fa 13.800 milions d’anys.


Instruction: Per què és important saber escoltar?

Response: Crec sincerament que hem de practicar més l’art d’escoltar els altres, posar-nos més en la seva pell i mirar més enllà dels nostres problemes. L’única manera de fomentar unes connexions veritablement profundes és escoltant els altres tant com vulguem que els altres ens escoltin. No puc expressar amb paraules la importància de fomentar una curiositat natural per les històries d’altres persones i pensar en elles, tant com pensem en nosaltres mateixos i els nostres propis problemes. Al final, es tracta d’estimar tant com vulguem que ens estimin.


Instruction: Digue’m quines tres coses hauria d’agafar sempre abans de sortir de casa.

Response: Assegura’t de portar sempre la cartera, les claus i el telèfon.


Instruction: Quins d’aquests animals poden ser mascotes? Llop, gos, conill, esquirol, gat, lleó.

Response: Tot i que la majoria dels animals es poden domesticar, els gossos, els conills i els gats són les mascotes més habituals.


Instruction: Per què estar assegut és el nou hàbit que s’ha d’erradicar, com va passar amb el tabac?

Response: Seure no és bo per al teu cos, ja que ha estat creat per moure’s. El sedentarisme té molts factors de risc per a la salut. Tenir un estil de vida sedentari pot disminuir la densitat òssia, provocant més lesions. Estar assegut tot el dia també afecta la teva flexibilitat i la teva capacitat de fer estiraments. I això també afecta la teva probabilitat de patir una lesió.


Instruction: Classifica els següents termes com a "mes" o "dia".

Response: Dilluns, febrer, diumenge, octubre, dimecres, juliol.*


Instruction: Quin és el millor lloc per anar a relaxar-se?

Response: Alguns llocs on pots anar a relaxar-te són la platja o un complex turístic del tipus tot inclòs. Deixar la feina a casa quan estàs de vacances és una altra manera de relaxar-te. Fes activitats que t’ajudin a divertir-te i a desconnectar de la feina, com ara navegar, observar balenes, pescar en alta mar o anar amb moto d’aigua. Tenir moments de tranquil·litat és una altra manera de relaxar-se, per exemple, en una cadira a la platja amb un bon llibre.


Instruction: Digue’m si són menjar o beguda: suc, hamburguesa, cola, pizza, frànkfurt, bistec, llimonada, sidra de poma.

Response:
Menjar: hamburguesa, pizza, frànkfurt, bistec.
Beguda: suc, cola, pizza, llimonada, sidra de poma.*


Instruction: Per què és important practicar esport?

Response: Els estudis demostren que practicar esport de manera habitual pot reduir el risc de càncer i millorar la salut en general. Pots aplicar el que anomenem un sistema "meticulós", és a dir, no has d’anar a nadar ni a córrer 1 hora al dia, sinó que pots estar físicament actiu caminant 30 minuts o 1 hora al dia, pujant les escales en lloc d’agafar l’ascensor, anant a comprar o netejant la casa, etc.


Instruction: Quina és la millor manera de reduir les meves emissions de carboni?

Response: Una bona manera de reduir les emissions de carboni és reduir la quantitat de desplaçaments en cotxe i canviar-los per caminar, anar en bicicleta o agafar el transport públic. Altres maneres podrien ser comprar articles de segona mà en lloc de nous per estalviar les emissions del procés de fabricació. També pots plantejar-te reduir els viatges en avió reduint els viatges de negocis o agafant el tren.


Instruction: Per què hauria de llegir llibres?

Response: Els llibres poden ser els nostres millors amics. Els podem portar a qualsevol lloc i submergir-nos-hi. Els llibres també són una gran font de coneixement i ens permeten desenvolupar una perspectiva. Ens permeten conèixer noves tecnologies, esdeveniments històrics, llocs per visitar i moltes altres coses. Per acabar, els llibres també ens ajuden a centrar la nostra ment en alguna cosa específica durant un llarg període de temps, en lloc d’anar passant d’una cosa a una altra com quan naveguem per internet.


Instruction: Pots donar-me una resposta educada per informar a un client que no disposem d’una característica?

Response: Sí, sabem que no disposem d’aquesta característica i li preguem ens disculpi per les molèsties. Tindrem en compte els seus comentaris i buscarem opcions alternatives.


Instruction: De quines maneres es poden trencar els ossos els adults?

Response:
 - Caient d’una escala.
- Caient per les escales.
- Practicant esports recreatius.
- Patint un accident de cotxe.


Instruction: Classifica cadascun d’aquests transports com a terrestre o aeri: avió, camió, bicicleta, monocicle, jet, vagó, helicòpter.

Response:
El transport terrestre inclou tots els vehicles que circulen per terra. De la llista que has proporcionat, inclou: camió, bicicleta, monocicle i vagó.
El transport aeri inclou qualsevol vehicle que vola. De la llista que has proporcionat, inclou: avió, jet i helicòpter.


Instruction: Què és una anemone?

Response: L’anemone pot ser una planta petita a terra amb flors de color rosa, blau o blanc o una criatura marina suau que viu a les roques sota l’aigua i s’assembla a una flor.


Instruction: Quines són les fases del cicle de vida del model d’aprenentatge automàtic?

Response: Accés a les dades, neteja de dades, aplicació de les funcions, formació de models, comparació de models, registre de models, desplegament de models, supervisió de models i, a continuació, reciclatge, si cal.


Instruction: Classifica cadascun dels plats següents com a menjar o còctel: sushi, mojito, quiche, tacos, Moscow mule, old fashioned, pizza, pasta, entrepà, pho, margarita, martini i ramen.

Response: De la llista que s’ha proporcionat, els elements següents pertanyen a la categoria d’aliments: sushi, quiche, tacos, pizza, pasta, entrepà, pho i ramen. La resta es poden classificar com a còctels: mojito, Moscow mule, Old fashioned, Margarita i Martini.


Instruction: Per què tinc melic?

Response: Quan érem a la panxa de la mare estàvem connectats amb ella a través d’un cordó umbilical que ens proporcionava aliments, aigua i nutrients per ajudar-nos a créixer. El melic és el punt on estava connectat el cordó.


Instruction: Com es forma l’arc de Sant Martí?

Response: L’espectre electromagnètic està format per llum amb moltes longituds d’ona diferents que componen una tira de colors que inclouen els colors vermell, taronja, groc, verd, blau, indi i violeta. La llum blanca és com els nostres ulls perceben tots els colors de l’arc de Sant Martí barrejats. La llum del sol es mostra blanca. Quan la llum solar arriba a una gota de pluja, una part de la llum s’hi reflecteix. El reflex en diferents angles separen l’espectre i produeix un arc de Sant Martí.


Instruction: Classifica cadascun dels cotxes següents com a esportius o familiars: Porsche Cayman, Subaru Brz, Toyota Camry.

Response:
Porsche Cayman: cotxe esportiu.
Subaru Brz: cotxe esportiu.
Toyota Camry: cotxe familiar.


Instruction: Com ho he de fer per planificar l’ordre del dia per a la següent reunió de direcció que estic organitzant?

Response:
Per tal de determinar com seria un bon ordre del dia, primer és important decidir què vols aconseguir durant aquesta reunió. Els objectius habituals de les reunions de direcció són revisar el rendiment de l’equip durant l’últim període, establir les prioritats i els objectius en els quals us centrareu l’any vinent, abordar aquells problemes que, conjuntament, es poden resoldre millor i promoure relacions personals i professionals amb activitats en grup i compartint experiències.

A continuació, hauries de prioritzar quin d’aquests objectius és el més important per a vosaltres. Si només en poguessis assolir un, quin seria? Continua identificant el següent objectiu més important fins que hagis prioritzat completament la llista d’objectius. El següent pas és determinar quant de temps has de dedicar a cada tema per assegurar-te la consecució completa dels objectius.

Finalment, identifica quantes pauses hauràs d’incorporar al temps de reunió per assegurar-te no sobrecarregar els membres de l’equip. Una bona pràctica és fer una pausa de 15-30 minuts cada 90 minuts i fer una pausa d’una hora cada 4 hores. Un cop hagis identificat tots aquests paràmetres, pots crear l’ordre del dia de la teva reunió de direcció.


Instruction: Quin *no és* el sentit de la vida?

Response: Hi ha moltes teories filosòfiques al voltant de quin és o no el sentit de la vida. No hi ha una resposta correcta o incorrecta, i les respostes possibles variaran molt entre les persones i les cultures. Dit això, sovint es diu que la vida no és fer-se famós ni acumular riquesa.


Instruction: Dona’m un conjunt d’excuses per justificar que no tinc els deures fets.

Response: El gos s’ha menjat els deures, te’ls has oblidat a casa, hi has abocat aigua per sobre, la impressora se t’ha avariat, tenies una prova d’una altra assignatura i estaves massa ocupat estudiant.


Instruction: Quin és el millor aparell domèstic?

Response:
1. HomePod mini.
2. Termòstat Ecobee.
3. Eufy Cam.


Instruction: El meu ordinador no s’engega. Què puc fer?

Response: Primer comprova que l’ordinador estigui endollat. Si hi ha un interruptor a la font d’alimentació, assegura’t que l’interruptor estigui en la posició d’encesa. Comprova si els ventiladors s’encenen quan prems el botó. Si és així, és probable que l’ordinador estigui connectat a l’electricitat. Sents un so com de bip? Això vol dir que l’ordinador pot carregar correctament el BIOS i que el problema podria estar relacionat amb la instal·lació del sistema operatiu. Si no pots accedir al BIOS, és possible que tinguis un problema de maquinari amb l’ordinador. Obre la caixa i comprova si hi ha connexions desconnectades. Prova de reinicia la memòria RAM. Si no funciona, potser es tracta d’un curtcircuit a la placa base i potser n’implicaria un recanvi.


Instruction: Quins són els ingredients principals del guacamole?

Response: El guacamole és una salsa feta a partir d’alvocat que pot tenir moltes variacions. Els ingredients més comuns del guacamole són l’alvocat, el suc de llima, la ceba vermella, el coriandre, el xili de Jalapa i la sal i el pebre.


Instruction: Digue'm si es tracta d’un mamífer o d’un ocell: lloro, dofí, gos, conill porquí i periquito.

Response: Un dofí, un gos i un conill porquí són mamífers. Un lloro i un periquito són ocells.


Instruction: Classifica els animals següents com a mamífers o rèptils: cabra, serp, panerola, porc, gos, eruga, lleó.

Response:
Mamífers: cabra, porc, gos i lleó.
Rèptils: serp, panerola i eruga.


Instruction: Què és l’efecte hivernacle?

Response: L’efecte hivernacle és el procés pel qual l’energia del sol queda atrapada en l’atmosfera d’un planeta i la superfície del planeta s’escalfa. L’energia queda atrapada perquè l’atmosfera del planeta té una major transparència a la radiació visible del sol que a la radiació infraroja que s’emet després de rebotar a la superfície del planeta.


Instruction: Pensem en dos mètodes diferents per aprendre a anar amb monopatí.

Response: Una manera d’aprendre a anar amb monopatí és comprar un monopatí, nou o usat, i practicar amb ell. Quan t’hi sentis còmode, pots començar a practicar acrobàcies. Aquest es consideraria un mètode «autodidacta» d’aprendre a anar amb monopatí. Un altre mètode seria l’«instructiu». El mètode instructiu per aprendre a anar amb monopatí inclouria l’entrament formal amb un expert o algú molt versat. Aquesta persona o persones t’ajudarien a aprofundir el teu coneixement amb consells sobre com moure’t amb un monopatí i fer acrobàcies.


Instruction: Què és flexibilització quantitativa?

Response: La flexibilització quantitativa, o QE, és una acció política presa pel banc central per augmentar la quantitat de diners en circulació amb l’objectiu d’estimular l’activitat econòmica. El banc central ho aconsegueix comprant una quantitat predeterminada de bons de l’Estat. Els diners es «creen» a través d’aquest procés.


Instruction: Quina diferència hi ha entre els fets i la veritat?

Response: Els fets són peces d’informació que són verificables i es basen en evidències empíriques mentre que la veritat, en canvi, és un concepte relacionat amb una percepció o creença subjectiva d’allò que és un fet i no sempre parteix d’evidències. Un exemple seria una pregunta sobre si existeixen extraterrestres. Molts tenen la creença personal que els extraterrestres sí que existeixen, malgrat tot, però, no hi ha cap evidència empírica que permeti a la societat arribar a un consens sobre la seva existència real. Algú pot dir que està dient la veritat quan diu que existeixen els extraterrestres, però és més probable que aquest plantejament es basi només en la seva creença i no en evidències (suposant, en aquest exemple, que la persona que fa aquesta afirmació no en tingui proves empíriques). En aquest exemple, algú que diu que creu que existeixen els extraterrestres, creu que està dient la veritat, però això no ho converteix en un fet.


Instruction: Digue'm si són ocells o insectes: tèrmits, formigues i paneroles.

Response: Aquesta és una llista d’insectes, no d’ocells.


Instruction: Què és la llibertat?

Response: La llibertat és el que tu en vulguis fer. El diccionari podria proporcionar-te’n una definició, però a escala personal la llibertat significa per a mi poder entrar en una cafeteria en el moment que em vingui de gust, expressar els meus pensaments i tenir els diners per pagar aquest cafè.


Instruction: Enumera els colors de l’arc de Sant Martí.

Response: Vermell, taronja, groc, verd, blau, indi i violeta.


Instruction: Què pesa més: un contenidor de transport, un sofà o una màquina de cafè?

Response: Un contenidor de transport pesa més.


Instruction: Quina diferència hi ha entre un perill i un fora de límit en un camp de golf?

Response: En un camp de golf, les zones fora de límit estan marcades amb estaques blanques que indiquen el límit de la propietat del camp. Els perills estan marcats amb estaques vermelles que marquen una àrea de penalització dins del mateix camp de golf (per exemple, aigua o pantà).


Instruction: Si us plau, pots dividir aquestes fruites i verdures segons siguin de color vermell o verd. Algunes poden ser vermells o verds, així que marca-les com a «varietats vermelles i verdes». Aquí tens la llista: cireres, gerds, enciam, maduixes, pomes, pebrots, col, mongetes, col arrissada, tomàquets, bitxo, api i espinacs.

Response: L’enciam, les mongetes, la col arrissada, l’api i els espinacs són de color verd. Les cireres, els gerds i les maduixes són de color vermell. De les pomes, els pebrots, la col, els tomàquets i el bitxo, n’hi ha varietats vermelles i verdes.


Instruction: Per què als humans els agraden els gats?

Response: Els gats són animals de companyia molt populars. A la gent li agrada els gats per diferents motius, però se sap que els gats són molt afectuosos amb els seus propietaris i els ajuden a alleujar l’estrès. Els gats són caçadors naturals, sobretot d’ocells. Les poblacions d’ocells sovint estan en perill d’extinció a les zones on hi ha gats domèstics perduts o a l’aire lliure. Malgrat la seva popularitat, no tothom gaudeix de la companyia dels gats. Hi ha persones que són al·lèrgiques a la majoria dels gats.


Instruction: Quines són totes les respostes possibles de la bola màgica 8?

Response:
La bola màgica 8 té vint respostes possibles. Es divideixen en tres categories generals: positives, negatives i neutres.
Positiu:
És cert.
És decididament així.
Sens dubte.
Sí, definitivament.
Pots confiar-hi.
Tal com ho veig, sí.
Molt probablement.
Bon pronòstic.
Sí.
Els signes indiquen que sí.

Negatiu:
No hi comptis.
La meva resposta és no.
Les meves fonts diuen que no.
Pronòstic no tan bo.
Molt dubtós.

Neutre:
Respon amb incertesa, torna-ho a provar.
Torna-ho a preguntar més tard.
Més val que no te’n digui res ara.
No es pot predir ara.
Concentra’t i torna-ho a preguntar.


Instruction: Puc canviar unilateralment els termes d’un contracte?

Response: La norma general és que no. Si a una part se li permetés canviar unilateralment els termes d’un contracte; en primer lloc, ja no tindria sentit tenir un contracte, perquè un canvi possible seria incomplir el que una part ha promès en el contracte una mica o del tot. Això malmetria el valor de tenir un contracte, tot d'una. No obstant això, hi ha contractes que permeten a una part canviar unilateralment certs termes del contracte, però, amb el canvi, no hauria de treure cap benefici substancial de l’altra o de les altres parts. Que una part hagi acceptat que l’altra modifiqui qualsevol dels termes del contracte, no és adient ja que les implicacions dependrien de l’abast i la naturalesa dels canvis realitzats. Per tant, és prudent que totes dues parts evitin disposicions que permetin modificacions unilaterals del contracte o, com a mínim, limitin expressament l’abast de les modificacions unilaterals.


Instruction: Com es pot perdre pes?

Response: Hi ha diverses maneres d’aprimar-se, que inclouen una dieta equilibrada baixa en greixos i hidrats de carboni, entrenaments regulars o activitats esportives com córrer, caminar ràpid, nedar i anar al gimnàs, etc. El ioga també és una bona opció per aconseguir un estil de vida saludable i mantenir el pes controlat. Algunes persones utilitzen aplicacions mòbils per registrar la ingesta diària de calories i intenten menjar una mica menys de les calories diàries recomanades.


Instruction: Quina és una mesura imperial o mètrica: la tona o la tona mètrica?

Response: La tona és imperial i la tona mètrica és mètrica.


Instruction: Què fa que una contrasenya sigui bona?

Response: Les bones contrasenyes consisteixen en una combinació de lletres, xifres i símbols. Han de ser llargues, fàcils de recordar per a l’usuari, però difícils d’endevinar. La majoria dels intents de robar contrasenyes utilitzen la força bruta, de manera que la longitud de la contrasenya és més important pel que fa al càlcul necessari per descobrir-la mitjançant mètodes de força bruta que no pas els caràcters especials. Els caràcters especials utilitzats en les contrasenyes curtes també són ineficaços perquè hi ha molts diccionaris coneguts a l’abast que proporcionen insercions de caràcters especials habituals.


Instruction: M’estic endinsant en la història de la música i vull escoltar música analògica autèntica dels anys vuitanta. Quina de les següents propostes he de provar: iPod, vinil, música d’Apple, casset, disc compacte, Spotify i YouTube.

Response: Vinil, casset i disc compacte són tots els dispositius de música analògica disponibles als anys 80. Hauries de provar-los.


Instruction: Digue'm si es tracta de grups sanguinis universals: A+, A-, B+, B-, O+, O-, AB+ i AB-.

Response:
A+ = No
A- = No
B+ = No
B- = No
O+ = No
O- = Sí
AB+ = No
AB- = No


Instruction: Què significa que un element és compostable?

Response: Un article que és compostable es «descompondrà» durant un curt període de temps i esdevindrà altra vegada un material natural, com l’adob compost. Això contrasta amb materials com el plàstic o l’alumini que requereixen milers o fins i tot milions d’anys per degradar-se i transformar-se en alguna cosa que es trobi en la natura. L’avantatge dels materials compostables és que no generen escombraries que ocupin espai als abocadors i que utilitzen més elements d’origen natural en els seus processos de producció (a diferència dels combustibles fòssils).


Instruction: Dona’m una llista dels animals més bonics.

Response: Panda, coala i conill porquí.


Instruction: Quin color de gat sol ser gairebé sempre femení?

Response: Els gats carei habitualment són femelles.


Instruction: Com s’aprèn a anar amb bicicleta?

Response: Calen petits passos per aprendre a anar en bicicleta. El primer és pujar a la bicicleta sense perdre l’equilibri. A continuació, fes amb la bicicleta petites distàncies per una àrea tova. Finalment, fes distàncies cada vegada més llargues fins que aconsegueixis prou desimboltura.


Instruction: Què causa la pluja?

Response: La pluja és el resultat del cicle natural d’evaporació i condensació que es produeix arreu del món. La humitat s’evapora a l’atmosfera a partir de masses d’aigua i sòl. Quan aquesta humitat arriba a l’atmosfera, determinades condicions fan que precipiti en forma de pluja. Aquestes condicions inclouen canvis en la pressió atmosfèrica, alçaments orogràfics causats pel terreny muntanyós i canvis en la temperatura. Quan la humitat comença a condensar-se en gotes cada cop més grans, finalment es tornen prou pesades com per caure del núvol en forma de gotes de pluja. Llavors, aquest cicle continua amb la pluja acabada de caure que comença a evaporar-se a l’atmosfera.


Instruction: Quins són els ingredients bàsics d’una salsa beixamel?

Response: Una beixamel és una salsa blanca cremosa que s’utilitza en plats com la lasanya, els macarrons amb formatge, els suflés, els gratinats, la mussaca i els guisats. Els ingredients bàsics són la mantega, la farina i la llet.


Instruction: Per què hi ha límits de velocitat a la via pública?

Response: Els governs creen i imposen límits de velocitat per a les persones que condueixen vehicles a les vies públiques perquè vetllen per la seguretat pública. Els límits de velocitat generalment depenen del tipus de carretera o de si es troba en una zona residencial o una autopista. Els agents de policia fan complir els límits marcats patrullant per les carreteres i comprovant la velocitat dels vehicles que hi circulem amb la tecnologia de radar. Com que eviten que els vehicles circulin a velocitats excessives, els límits de velocitat ajuden a fer les carreteres més segures per a tothom.


Instruction: Hi ha una relació entre la longitud d’ona i la freqüència?

Response: La longitud d’ona és inversament proporcional a la freqüència. La longitud d’ona és la distància entre les crestes d’ones, mentre que la freqüència és el nombre d’ones que s’esdevenen en un temps donat. A major freqüència, menor longitud d’ona i viceversa.


Instruction: Dona'm algunes idees sobre activitats saludables que puc fer a la natura.

Response: Sortir a la natura sol o amb amics és saludable tant físicament com psicològicament. Si estàs buscant una activitat que requereixi estar a la natura, pots plantejar-te caminar pel bosc. Molts parcs nacionals tenen rutes per caminar de diferents longituds i dificultats. El golf també és una activitat saludable a l’aire lliure que pots practicar amb un petit grup d’amics o companys. Si la platja és més el teu estil, l’esquí de cable, el surf i l’esnòrquel són activitats de platja que pots fer sol o en grup.


Instruction: Dona’m sis exemples de creences recurrents sobre la productivitat.

Response:
 - Llevar-se d’hora et farà més productiu.
- Tothom té «les mateixes» 24 hores cada dia per ser productiu.
- Estar ocupat significa ser productiu.
- La multitasca i la rotació de tasques et permetran ser més productiu.
- Si estàs content amb la teva feina, seràs més productiu.
- Treballar molt condueix inevitablement a la productivitat.


Instruction: Quina és una bona manera de fer una patata al forn?

Response: Preescalfa el forn a 200 graus. Fes uns forats a la patata amb una forquilla. Reparteix oli d’oliva per tota la patata i posa-li sal grossa. Col·loca-la directament a la reixeta del forn i deixa-la coure durant aproximadament una hora. Estarà a punt quan un ganivet s’hi pugui introduir fàcilment.


Instruction: Em pots parlar de diferents tipus de bullidors d’aigua?

Response:
M’agradaria parlar-te dels bullidors d’aigua. Els bullidors d’aigua s’utilitzen per escalfar l’aigua de begudes com el te o el cafè. N’hi ha de diferents tipus:
 - Bullidors de cuina, que es col·loquen sobre un fogó i emeten un so quan l’aigua bull.
 - Bullidors d’aigua elèctrics, que s’escalfen amb electricitat en comptes de fer-ho amb un fogó. Poden oferir moltes opcions i disposar de termòstats per controlar la temperatura desitjada de l’aigua.
 - Bullidors de coll de cigne, que poden ser elèctrics o de fogons, es caracteritzen per disposar d’un broc prim que facilita abocar el cafè.


Instruction: Què és un gat?

Response: Un gat és un animal simpàtic i afectuós amb bigotis, orelles punxegudes, quatre potes i urpes i una cua. Els gats són animals de companyia per als humans. N’hi ha de molts tipus diferents, com ara sense pèl, amb el pèl curt, amb el pèl mitjà i molt peluts; també n’hi ha de molts colors, com ara negre, blanc, gris, marró, taronja i una combinació de diversos colors.


Instruction: Per què un vaixell flota sobre l’aigua mentre que altres objectes s’enfonsen?

Response: Els objectes amb menys força de flotació s’enfonsaran. La flotabilitat és una força que actua sobre un objecte i fa que s’elevi o tiri més amunt en un líquid. Si l’objecte és més dens que l’aigua s’enfonsa i si l’objecte és menys dens que l’aigua, flota.


Instruction: Com es pot obrir una llauna sense fer servir les mans?

Response:
1) Podries provar d’utilitzar els dos peus per obrir la llauna si tens peus molt forts.
2) Podries demanar a un amic que obri la llauna amb les mans.
3) Podries fer servir el colze per treure la llauna d’una zona molt alta.
4) Podries passar per sobre de la llauna amb un cotxe, tot i que només hauries d’utilitzar els braços per conduir.


Instruction: Classifica cadascun dels termes següents com a menjar, empresa o tots dos: Poma/Apple, Unilever, Avon, Mercedes, Nestlé, carn, arròs, Penny, pinya, mongetes, DM i plàtan.

Response: Tots dos, empresa, empresa, empresa, empresa, menjar, menjar, empresa, menjar, menjar, empresa i menjar.


Instruction: Digues-me si aquests esports utilitzen o no una pilota: golf, gimnàstica, boxa, futbol americà, futbol, lluita lliure

Response:
Golf: pilota
Gimnàstica: sense pilota
Boxa: sense pilota
Futbol americà: pilota
Futbol: pilota
Lluita lliure: sense pilota


Instruction: Quins són els avantatges d'un rem de fibra de carboni per a caiac d'aigües braves?

Response: A més del seu pes reduït, els rems de fibra de carboni són una mica més rígids que els rems tradicionals de fibra de vidre i resina que els palistes d'aigües braves utilitzen amb freqüència. Aquesta rigidesa addicional permet que una major part de l'energia exercida pel palista es transfereixi a les pales. Com a resultat d’això, els girs són més ràpids i es fan amb més agilitat, que és el que qualsevol palista necessita quan navega per trams d’un riu que puguin ser més tècnics.


Instruction: És l'atenció al client una gran carrera?

Response: Sí.


Instruction: Imagina't que, com a supervisor d'un gimnàs comercial, estàs supervisant la zona d'entrenament de resistència quan sents molt soroll de tipus metàl·lic al costat de la màquina de premsa de cames assegut. Observes que hi ha un client que no controla el descens de les cames amb els pesos. Li suggereixes que retorni lentament els pesos en lloc de deixar-los caure d'una manera massa ràpida. Un o l'endemà passat, et diu que li fa mal més del normal després d'aquest entrenament. A què es deu? És segur que faci exercici avui?

Response: Se sent més adolorit de l'habitual perquè probablement el pes emprat era massa per a ell i no podia controlar el descens dels pesos correctament, la qual cosa el va portar a esforçar-se massa durant l'exercici. És possible que li calgui descansar una mica més abans de tornar a entrenar amb normalitat, ja que segur que no vol acabar lesionant-se a la llarga. Si no s'efectua la premsa de cames assegut com caldria (d'una manera segura), es corre el risc de sobrecarregar els músculs i, a la llarga, fins i tot de trencar-se un múscul o un lligament.


Instruction: Què cal fer en una apocalipsi zombi?

Response:
Aquí tens algunes coses que podries fer per mantenir-te fora de perill en una apocalipsi zombi:
1. Aconsegueix una arma
2. Recull un munt de menjar
3. Allunya't de l'altra gent
4. Troba un refugi segur


Instruction: És veritable o falsa la següent afirmació: la Terra és el tercer planeta contant a partir del Sol?

Response: La Terra és el tercer planeta contant a partir del Sol dins el nostre sistema solar, per la qual cosa l'afirmació és certa.


Instruction: Quina és la diferència entre una guitarra i un ukulele?

Response:
Encara que pugui pensar-se que un ukulele és una guitarra petita, en realitat existeixen nombroses diferències entre tots dos instruments:
1. Un ukulele té 4 cordes mentre que una guitarra té 6 cordes, o de vegades fins i tot 12.
2. Les 4 cordes d'un ukulele s'afinen de forma diferent a com es faria amb qualsevol sèrie consecutiva de les 4 cordes d'una guitarra.


Instruction: Què és un dividend?

Response: Si una empresa té beneficis per repartir, pot pagar-los en forma de dividends. Els accionistes reben una quantitat equivalent en dividends al nombre d’accions que posseeixen.


Instruction: Per què és important sentir passió per la carrera que un tria?

Response: La passió és contagiosa. Quan un mostra passió pel que es fa, es contagia als que ens envolten i traiem el millor d'ells. Si t'agrada el que fas, és fàcil aixecar-se cada matí i anar a treballar. Per contra, si tries intencionadament la teva carrera basant-te, sobretot, en els diners, això et fa envellir molt més aviat. Finalment, si no t'agrada el que fas, és poc probable que et quedis molt temps a la mateixa feina. Els índexs d'esgotament són alts en professions que són molt estressants.


Instruction: Què és una sitcom?

Response: Una comèdia de situació és una comèdia que sol emetre's en una cadena de televisió una vegada a la setmana durant 30 minuts.


Instruction:
Classifica cadascun dels següents termes com a un aparell d'àudio domèstic, com a un moble o com a cap dels dos.

Tocadiscs, subwoofer, tauleta auxiliar, monitor d'ordinador, corró d'escuma i altaveu.

Response: El tocadiscs, el subwoofer i l'altaveu són aparells d'àudio domèstics. La taula de centre és un moble. El monitor d'ordinador i el corró d'escuma no són ni aparells d'àudio domèstics ni mobles.


Instruction: Quins podrien ser bons eslògans per a la meva nova empresa de lloguer d'embarcacions?

Response:
Aquí tens alguns possibles eslògans per a la teva empresa de lloguer d'embarcacions:

- Tingues un vaixell, però només quan vulguis un vaixell.
- No hi ha res pitjor que ser propietari d'un vaixell. No hi ha res millor que llogar un vaixell.
- Deixa-ho on ho vas trobar.
- Nosaltres farem el difícil. Tu només dedica't a passar-t'ho.
- Avui ets el rei del llac.


Instruction: Per què han disminuït els periòdics moderns en el segle XXI?

Response: Els periòdics moderns han disminuït a causa de la pèrdua d'ingressos publicitaris en el segle XXI causat per l'auge dels mitjans digitals actuant com a una vertadera nova competència.


Instruction: Tria la paraula que sigui diferent de la resta: potassi, silici, zirconi, gal·li i germani.

Response: Tots excepte el potassi són metalls utilitzats en dispositius semiconductors.


Instruction: Per què em fa un soroll estrany el cotxe?

Response: L'oli de peix es produeix a partir dels teixits del peix. Els peixos que contenen àcids grassos omega-3 són els que s'utilitzen per a produir suplements d'oli de peix. S'ha demostrat que aquests àcids grassos redueixen la inflamació de l'organisme i poden disminuir el risc de patir malalties cardíaques, hipertensió arterial i artritis reumatoide. L'oli de peix pot consumir-se diàriament com a suplement matutí o nocturn per reforçar o millorar el teu sistema immunitari.


Instruction: Quina és la diferència entre un snap shot i un slap shot en hoquei?

Response:
Un snap shot és un tir de canell abreujat en l'hoquei sobre gel. L'objectiu del tir ràpid és combinar els principals avantatges del tir de canell (precisió i rapidesa d'execució) i del slap shot (velocitat del disc).

El snap shot es realitza amb un espetec ràpid dels canells mentre el disc està en el seu lloc. El slap shot, per contra, es fa a través d'un moviment de balanceig que consisteix a aixecar el pal d'hoquei fins a l'altura de les espatlles o més amunt i després colpejar el gel lleugerament per darrere del disc, utilitzant el pes per doblegar el pal i emmagatzemant-hi l'energia com si es tractés d'una molla. A continuació, el jugador gira els canells i desplaça el seu pes de tal manera que l'energia acumulada en el pal s'alliberi a través del disc.


Instruction: Què és un navegador web?

Response: Un navegador web és una finestra en una aplicació d'interfície gràfica d'usuari que permet que aquest pugui interactuar amb el contingut d'Internet. S'utilitza per accedir a llocs web i, avui dia, existeixen molts navegadors web a l'abast, com ara Mozilla Firefox, Google Chrome, Microsoft Edge o Safari. Quan el navegador web sol·licita una pàgina web, els arxius i dades d'aquest es recuperen del servidor web i després es representen com a una pàgina web a través del navegador web.


Instruction: Digues-me moltes formes diferents de decorar una festa.

Response: Hi ha moltes maneres de decorar una festa. Els globus de diferents colors són molt populars en les festes, i poden inflar-se manualment o es pot fer servir heli perquè flotin fins al sostre de l'habitació. Les serpentines de colors també són festives i poden penjar-se entre els mobles o lligar-se als globus com si fossin borles. A més, les flors són molt populars per a decorar, sobretot per a les festes més formals. Poden ser flors fresques o, més recentment, es tendeix a usar més flors seques.


Instruction: Quines assignatures cal cursar a la universitat per a ser enginyer aeroespacial?

Response: Algunes de les assignatures que cal cursar a la universitat per a ser enginyer aeroespacial són termodinàmica, aerodinàmica, dinàmica de fluids i mecànica de materials.


Instruction: Com puc programar i dirigir una reunió de forma eficaç?

Response: En primer lloc, assegura't que tens un objectiu clar que vols assolir i que pots expressar-lo amb claredat. Decideix qui és necessari que sigui present per tal que la reunió tingui èxit i el paper que haurà d’exercir cada participant. Considera la possibilitat d'enviar material que les persones puguin llegir-se amb antelació per a preparar-se la reunió, de manera que no dediquis massa temps durant la mateixa reunió per posar la gent al dia. Durant la reunió, fes tot el possible per no perdre el fil de la conversa i no et faci por ajornar qualsevol tema de debat per a més endavant. No perdis de vista el temps i assegura't de deixar uns minuts al final per a resumir els punts d'acció i assegurar-te que cadascun té una personada assignada i una data de venciment clars. Finalment, però no per això menys important, pren bones notes que puguis compartir amb l'equip i recordar-los els punts debatuts.


Instruction: Què s’ha de fer si et cau l'iPhone al vàter?

Response: Em fa una mica de vergonya admetre-ho, però una vegada em va caure el meu nou iPhone al vàter per accident. És una experiència humiliant que li pot passar a qualsevol. Afortunadament, l'aigua estava neta i vaig poder recuperar el telèfon ràpidament. No obstant això, la pantalla estava fosca, així que vaig utilitzar una tovallola per eixugar l'aigua i un assecador per a assecar-lo. Després, vaig col·locar el telèfon en un recipient amb arròs i el vaig deixar tota la nit. L'endemà, quan vaig intentar encendre'l, va funcionar! Em vaig sentir alleujat per no haver de comprar-ne un nou. La lliçó que vaig aprendre és que haig de tenir més cura i no posar l'iPhone prop del vàter.


Instruction: Quins són els models més comuns de fixació de preus de programari?

Response:
Existeixen molts tipus de models de fixació de preus de programari, però a grans trets es poden dividir en tres categories: perpetus, de subscripció i de consum.

Els models de fixació de preus de programari perpetu, també coneguts com a models de llicència perpètua, permeten adquirir el programari per una tarifa única. Normalment, el comprador té un ús gairebé il·limitat del programari a perpetuïtat. Si és necessari actualitzar el programari, pot adquirir-se un paquet de manteniment a part.

El programari de subscripció permet l'ús il·limitat del programari durant un període predeterminat, sovint 1 o 3 anys, per un preu concret. Les actualitzacions del programari solen estar incloses en el preu de la subscripció. Al final del període de subscripció, el comprador sol tenir l'opció de renovar-la.

El programari basat en el consum permet al comprador pagar per l'ús real del programari durant un període de temps, per exemple, mensualment. En aquesta mena d'acord, l'ús real pot variar d'un període a un altre, la qual cosa es tradueix en càrrecs per al client que també varien. A alguns clients els agrada saber que només pagaran pel que utilitzin, mentre que a uns altres no els agraden gents saber quins càrrecs els arribaran a les factures.


Instruction: Fes-me una llista de diferents maneres de reduir el greix i mantenir-te en bona forma.

Response:
Existeixen múltiples formes diferents de perdre pes i mantenir-se en forma. Aquí tens algunes formes efectives i habituals que se m'ocorren:
1. Passa't a una dieta més sana que implica ingerir menys grasses i sucres.
2. Fes exercici regularment, com ara córrer, fer estiraments, aixecament de pesos, etc.
3. Menja a primera hora del dia quan tinguis moltes activitats per fer i evita menjar a la nit.
4. Mantingues una rutina més regular de la dieta i les hores de dormir.
5. Evita l'alcohol i el tabac.


Instruction: Tenen els gossos un tercer ull?

Response: No, els gossos només tenen dos ulls, però alguns diuen que poden percebre més coses del món que els humans, la qual cosa els confereix un tret sensorial addicional.


Instruction: Preferiries quedar-te atrapat en un telecadira avariat o en un ascensor avariat?

Response: Encara que cap de les dues situacions són ideals, almenys amb el remuntador tens vistes i aire fresc. També és important des del punt de vista de la comunicació: si et quedes atrapat en un ascensor durant una apagada, pot ser difícil comunicar-te abans que arribi l'ajuda, la qual cosa és important si tens claustrofòbia.


Instruction: Quin tipus de sistema d'immigració és el millor?

Response: El millor sistema d'immigració és un sistema basat en les qualificacions, un que no tingui una quota fixa d'immigrants permesos a l'any. La quota hauria de variar en funció del mercat laboral i les qualificacions que escassegen al país. Als estudiants que venen a estudiar al país se'ls podria donar preferència, però també això caldrà determinar-ho en funció de les necessitats del mercat laboral. Ha de permetre's la immigració de familiars directes. Tots els tràmits han de realitzar-se al seu degut temps. Una vegada saturat el mercat laboral, es podria dificultar de gran manera l'accés al treball a les persones indocumentades. Es pot donar opcions a aquells immigrants indocumentats per a legalitzar-se en funció dels seus vincles amb el país i de la seva bona conducta. Una vegada que la gent sàpiga que té opcions per immigrar legalment per accedir a feines tant altament com baixament qualificades, es reduiran les arribades d'immigrants il·legals.


Instruction: Per què em fa un soroll estrany el cotxe?

Response: Hi ha moltes raons per les quals els vehicles fan sorolls anormals. És recomanable que intervingui un mecànic que li doni un cop d'ull. Entre els possibles problemes s’hi poden incloure una transmissió trencada, frens vells, la bateria necessita reemplaçar-se, o un pneumàtic vell o punxat.


Instruction:
El meu frigorífic es va espatllar durant sis dies mentre estava de vacances.
Quin dels següents aliments es pot menjar sense refrigerar durant tant de temps: pollastre cru, un pot d'olives, formatge curat, llet i gelatina de fruita?

Response: No és probable que les olives, el formatge dur i la gelatina de fruita s'espatllin sense refrigerar durant un parell de dies. No obstant això, el pollastre i la llet crus no són segurs.


Instruction: Per què és tan divertit l'esquí de muntanya?

Response:
Els esquiadors de muntanya gaudeixen d'una caminada moderada costa amunt en el bell mig d'un entorn hivernal. Després, poden esquiar en neu pols que no ha estat mai trepitjada.
L'única raó per la qual l'esquí de muntanya no és de primera classe és el perill potencialment mortal que tenen les allaus.


Instruction: Com he d'organitzar un escriptori a la meva oficina a casa?

Response:
Hi ha diverses maneres d'organitzar un escriptori en un espai d'oficina a casa. Hi ha alguns principis fonamentals (basats en l'espai i en l'ús que hagis de fer de l'escriptori) que poden servir-te de guia.

* Si sols gravar videoconferències, has de tenir en compte el que es veurà en segon pla. Evita el desordre i que hi hagi massa distraccions, però també anima't a utilitzar aquesta part de l'oficina per a expressar-te professionalment. Un quadre interessant o alguns reconeixements professionals poden ser bons temes de conversa.

* Les finestres brillants poden ser estupendes per a la creativitat, però tenir-les just darrere quan es mantenen videotrucades pot donar un aspecte emblanquinat, que no és l'ideal. L'ideal seria tenir una finestra davant, no només perquè et toqui una bona llum a la cara, sinó també per tenir una bona vista mentre treballes. Si no pots col·locar una finestra davant del teu escriptori, sempre pots invertir en una bona il·luminació artificial (per exemple, un anell de llum) que t'ajudi amb la il·luminació durant les teves videotrucades.

* Evita col·locar el teu escriptori de manera que la teva esquena quedi directament enfront de l'entrada de l'oficina. Si tens línia de visió a totes les entrades i sortides, probablement et sentiràs més en control mentre treballes, la qual cosa pot fer-te més productiu.

* Col·loca el teu escriptori de manera que tinguis fàcil accés a tot el que necessites per a treballar. Els materials de consulta, papers, material d'escriptura, etc. que utilitzis amb freqüència has de tenir-los a l'abast de la mà per no interrompre la "fluïdesa" que estiguis tenint mentre treballes.


Instruction: Què podem fer si es vessa cafè sobre el portàtil perquè torni a funcionar?

Response: En primer lloc, hem d'apagar immediatament el portàtil. En segon lloc, cal agafar un drap i netejar-lo tot el possible. A més, si és possible, retira la bateria i utilitza un assecador de cabell per eixugar-lo tan bé com sigui possible.


Instruction: Per a quines cinc coses es pot utilitzar una regla?

Response: Pots utilitzar una regla per mesurar la longitud de les coses, per traçar una línia recta, per comprovar si alguna cosa està recta, per marcar un punt en un llibre o per subjectar una pila de papers.


Instruction: Quins aliments tenen un alt contingut en antioxidants?

Response: Les verdures són aliments alts en antioxidants. Per exemple, la col arrissada, la col, el bròquil i la ceba són aliments rics en antioxidants. El consum d'aliments alts en antioxidants ajuda a eliminar l'acidesa de l'organisme generada per l'estrès físic i l'activitat diària.


Instruction: Quina és la millor manera de despertar-se fresc al matí?

Response:
1. Anar a dormir a la mateixa hora a la nit. Els que dormen a la mateixa hora cada dia tendeixen a despertar-se més frescos.
2. Beu una tona d'aigua tan aviat com et llevis.
3. Fes uns petits estiraments de ioga a primera hora del matí per relaxar el cos.
4. Desperta’t a la mateixa hora cada dia.


Instruction: Quins són bons acabats per a un escriptori de fusta?

Response: Evita els acabats enganxosos, perquè has d'estar tocant l'escriptori tot el temps. L'acabat ha de ser d'una durada significativa. Molta gent utilitza oli de tung, oli danès o polièster per als taulers d'escriptori. Evita l'ús de goma laca o altres dissolvents amb alcohol per reduir possibles danys causats pel vessament de begudes.


Instruction: Quines activitats pots fer que faci un nen de 5 anys durant les vacances de primavera?

Response:
Als nens els encanten les activitats a l'aire lliure, així que és una bona idea fer que practiquin alguna activitat com ara muntar amb bicicleta.
Als nens de 5 anys també els encanten els treballs manuals, així que pots ensenyar-los a construir un avió de paper o un globus de festa.
Pintar és una altra gran idea; per descomptat, assegura't que no ho facin sobre la catifa o a la paret.
A alguns nens els encanta fer galetes o pancakes amb els seus pares i al final del dia sempre és divertit contar-los un conte tot llegint un llibre.
Les vacances de primavera no són fàcils, però amb una mica de planificació tu i el seu fill podeu passar-les molt bé tots dos junts.


Instruction: Com es cuinen les costelles en un fumador de pèl·lets?

Response: Fumar costelles en un fumador de pèl·lets fa que la carn tingui una cocció lenta i uniforme, la qual cosa ajuda a estovar-la. La millor manera de fumar costelles en un fumador consisteix en el mètode 3-2-1. Cuina-les sobre les reixetes durant 3 hores a 105 graus Celsius, condimentades de la manera que més t'agradi (no oblidis fer servir mostassa com a aglutinant!). Després de 3 hores, embolica les costelles en una doble capa de paper d'alumini, afegeix-hi mantega, emboliqui-les bé i torna a col·locar-les en el fumador durant 2 hores. Per a l'última hora, hauràs de llevar el paper d'alumini i untar les costelles amb la salsa barbacoa que prefereixis. Puja el foc a 120 graus durant l'hora que queda. Una vegada transcorreguda l'hora, treu-les i ja te les podràs menjar!


Instruction: És possible educar a un fill trilingüe?

Response: Per descomptat que sí, però cal tenir en compte un parell de coses. Els pares només han de parlar als seus fills en la seva llengua materna. Una llengua no és només una manera de comunicar-se, també transmet tradicions, cultura, emocions, mentalitat i molts altres hàbits típics d'un país concret. Els pares no han de barrejar llengües, ja que els nens necessiten aprendre que cal dirigir-se a una persona concreta en una llengua concreta, en cas contrari aprendran que les llengües es poden barrejar. Les habilitats passives són sempre més grans que les actives, no et rendeixis massa aviat! En algun moment faran ús de les seves habilitats lingüístiques passives. És més fàcil aprendre idiomes si també escoltes música, veus pel·lícules en diferents idiomes i tens amics que parlin aquests idiomes. Recorda que cada persona és diferent. Encara que eduquis nens diferents de la mateixa manera, pot ser que alguns aprenguin idiomes més fàcilment que uns altres. Els idiomes són un regal que sempre t'ajudarà a entendre altres cultures, persones i mentalitats i a ampliar els teus horitzons.


Instruction: Com puc fer que les reunions de feina siguin més eficaces?

Response: Hauràs de trobar les tècniques adequades per als teus tipus de reunió, però hi ha algunes tècniques genèriques útils que pots provar. Vigila el temps: fes que la reunió sigui el més breu possible, delimita el temps de cada debat i assegura't que cada persona pugui parlar. Sigues pràctic: estableix un ordre del dia clar amb antelació, demana l'assistència només als participants importants i defineix els punts concloents i d'acció al final de la reunió. Prepara-la amb antelació: abans de la reunió, comparteix els materials perquè la gent els llegeixi o els comenti, segons s'escaigui, a fi d'estalviar temps de reunió i deixar-lo per a debats importants. Si la reunió no és útil, no la facis.


Instruction: De quin color és un plàtan quan està massa madur?

Response: Un plàtan té taquetes grogues i marrons quan està massa madur.


Instruction: Quins dels següents són fenòmens meteorològics: pluja, neu, aiguaneu, sol, calamarsa, tornados, huracans, arbres, llamps, roques?

Response: La pluja, la neu, l’aiguaneu, el sol, la calamarsa, els tornados, els huracans i els raigs són fenòmens meteorològics. Els arbres i les roques no són fenòmens meteorològics.


Instruction: Com s’anomena el procés pel qual la matèria passa de sòlid directament a gas?

Response: Sublimació.


Instruction: Què fa que els arbres i les plantes siguin verdes?

Response: Els arbres, les plantes i les algues són verds per la clorofil·la i, de fet, els percebem d’aquest color perquè la clorofil·la absorbeix la llum vermella i blava, però reflecteix la llum verda.


Instruction: Seran substituïts els éssers humans per robots?

Response:
La resposta és que podria ser possible, però costa de saber. Avui dia, amb el ràpid desenvolupament de la intel·ligència artificial i la robòtica, ja hi ha moltes feines humanes que han estat substituïdes per robots. Per exemple, a les fàbriques, els robots s’empren per fabricar peces de màquines, empaquetar productes o fer operacions precises. L’ésser humà té limitacions en moltes àrees, i aquestes feines més pesades acaben essent substituïdes per màquines robòtiques.

Tot i això, els éssers humans continuen tenint un sistema cerebral i nerviós molt complex. El desenvolupament de la IA pot provar d’aproximar-se als éssers humans, però podrà arribar mai al límit? Ja ho veurem.


Instruction: Quines són les formes més estranyes de tallar la gespa?

Response:
Si no fas servir un tallagespa per tallar l’herba, aquí van algunes idees estranyes per tallar-la:
- Compra una cabra i deixa-la pastar pel jardí.
- Passa’t el dia tallant bri a bri amb unes tisores de manualitats.
- Amb un llançaflames.
- Disfressa’t de la parca i fes servir una dalla.


Instruction: Digue’m si són fruites seques: coco, nou, nou moscada, cacauet, sèsam, anacard, macadàmia, ametlla.

Response: La nou, l’anacard, la macadàmia i l’ametlla es classifiquen com a fruita seca. La nou moscada, el cacauet i el sèsam no. Quant al coco, algunes organitzacions governamentals i sanitàries el reconeixen com una fruita seca, encara que botànicament és una fruita.


Instruction: Puc donar menjar d’humans als gossos?

Response: No es pot donar menjar d’humans als gossos perquè tenen sistemes digestius diferents. El menjar per a les persones acostuma a tenir massa greixos, la qual cosa que en dificulta la digestió i els causa problemes de salut. Alguns aliments com ara la xocolata, les panses i el raïm són fins i tot tòxics per als gossos.


Instruction: És cert que les pomes són verdures?

Response: No, això és fals. Les pomes són un tipus de fruita.


Instruction: Pensa en algunes maneres de passar l’estona en un vol llarg.

Response:
Vet aquí algunes maneres de passar l’estona durant un vol:
1. Veure un programa de televisió o una pel·lícula. Molts serveis de subscripció permeten descarregar continguts multimèdia per consumir-los sense connexió. Si no, algunes aerolínies ofereixen pel·lícules i programes de televisió gratuïts per veure.
2. Llegir un llibre. Si fas servir un lector electrònic, descarrega’t els llibres abans del vol.
3. Escolta música o pòdcasts. Descarrega’t el teu disc preferit o posa’t al dia amb els pòdcasts durant el vol. Això t’ajudarà a relaxar-te fins que arribis a la destinació.
4. Dormir. Així passarà el temps més ràpidament. Si tens problemes per dormir als avions, planteja’t la possibilitat d’utilitzar un coixí de viatge. Això també et donarà energia, perquè aterris descansat i preparat per a qualsevol activitat que tinguis prevista.


Instruction: Què provoca la sensació d’ingravidesa quan puges a una muntanya russa?

Response: La sensació d’ingravidesa a la muntanya russa es deu a la força de gravetat negativa, també coneguda com a força g. La força g negativa es produeix en accelerar cap avall. La força g negativa es produeix quan s’accelera cap avall, i es percep en elements de la muntanya russa com les seccions d’esquena de camell (camelback), que tenen forma de gepa i es desplacen en línia recta cap amunt i cap avall. Aquests elements estan dissenyats per aixecar els passatgers dels seients i donar-los una sensació d’ingravidesa.


Instruction: Digue’m les 5 coses que hauria de fer per preparar unes vacances a l’estranger.

Response:
1. Consulta els consells de viatge del govern.
2. Consulta el metge per procurar que reps les vacunes i medicaments recomanats per als països de destinació.
3. Assegura’t que el passaport és vàlid i no caduca en els propers 6 mesos.
4.
5. Informa’t sobre l’idioma, la cultura i els costums dels països de destinació.


Instruction: Com puc ser un millor corredor?

Response:
Hi ha diverses coses que pots fer per millorar com a corredor:
1. La carrera de resistència crea certes adaptacions fisiològiques que triguen molt de temps a notar-se. Intenta córrer com a mínim 3 o 4 cops per setmana durant almenys 30 minuts per començar a crear aquestes adaptacions.
2. Dorm prou: els estudis demostren que els músculs es recuperen millor si dorms almenys 8 hores cada nit.
3. No pots guanyar múscul si no aportes al teu cos prou calories per mantenir-te ben nodrit. Menja una bona barreja de proteïnes, carbohidrats i verdures per preparar-te per a l’èxit.
4. Un error comú que cometen els principiants és córrer més del que estan entrenats i s’acaben lesionant. No pots millorar la forma física si deixes d’entrenar-te per culpa d’una lesió.


Instruction: Per què els futbolistes no xuten la pilota amb la punta del peu?

Response: Els futbolistes xuten la pilota amb els cordons o amb la part interior del peu. Aquestes tècniques proporcionen més control sobre la direcció de la pilota que no pas xutar amb la punta del peu.


Instruction: Quina és una espècie de peix? Trompeter o trompa.

Response: Trompeter.


Instruction: Com em puc desplaçar de casa a la feina, a la ciutat?

Response: Si vius a la ciutat, tens moltes opcions per desplaçar-te a la feina. Pots anar en transport públic, com ara el metro o l’autobús, amb bicicleta o amb cotxe. Si tens companys de feina que viuen a prop teu, també podríeu compartir cotxe.


Instruction: Quina és la diferència entre bestiar boví i lleter?

Response: Les vaques lleteres es crien per munyir-les i treure’n llet, mentre que el bestiar boví es cria per la carn.


Instruction: Què et fa somriure? Què et fa feliç?

Response: Somric quan puc afluixar una mica el ritme i em puc aturar a apreciar tot allò que m’envolta. Les petites coses són les millors. Algú que passa pel meu costat i sembla feliç. Una cançó fantàstica. Un arbre bonic.


Instruction: Per què és important l’entrenament de força per als corredors de fons?

Response: L’entrenament de força és important perquè els corredors de fons siguin més ràpids i no es lesionin. Córrer és una activitat d’alt impacte que sotmet el cos a una gran tensió. L’entrenament de força ajuda el cos a bregar amb aquest estrès i corregir els desequilibris corporals que poden provocar lesions amb el temps.


Instruction: Per què serveix un comandament a distància?

Response: Un comandament a distància serveix per controlar els aparells electrònics. Alguns objectes que es poden utilitzar amb un comandament a distància són un cotxe teledirigit, un televisor, una ràdio, llums, la domòtica de la casa, els ventiladors i les joguines infantils. Per fer servir un comandament a distància calen piles o algun tipus de font d’alimentació.


Instruction: Quin és el punt de vela més ràpid?

Response: El punt de navegació més ràpid en un veler tradicional és la navegació a través.


Instruction: Dona’m una llista de 3 aficions que siguin barates i bones per a la salut.

Response:
1. Córrer llargues distàncies: córrer llargues distàncies és bo per a la salut cardiovascular i també per a la mental.

2. Senderisme: anar d’excursió és una forma estupenda d’esbargir-se i de millorar la forma física. El senderisme és gairebé sempre gratuït, però potser cal pagar per entrar a algun parc.

3. Caminar: caminar no només va bé per al cor, sinó que també pot ajudar a controlar l’estrès.


Instruction: Quina diferència hi ha entre caminar i córrer?

Response: Caminar i córrer impliquen fer passos per guanyar velocitat, normalment sobre terra. La diferència rau en la velocitat. Caminar es fa a un ritme més lent que córrer. Es recorren distàncies més llargues a més velocitat quan es corre que quan es camina.


Instruction: Per què, segons algunes persones, els gats són millors que els gossos?

Response:
Hi ha un parell de raons per les quals la gent prefereix els gats als gossos. La principal és que els gats requereixen menys manteniment. La majoria dels gats són feliços dins de casa i no necessiten passejades diàries. Això és un gran avantatge, ja que moltes generacions joves s’estimen més les activitats d’interior. Hi ha més avantatges:
1. Els gats són menys propensos a causar desordre a casa que els gossos, perquè són més petits i tenen menys força.
2. Els gats fan menys olor que els gossos.
3. Els gats són més silenciosos, perquè no borden ni udolen.


Instruction: Digues-me quina de les següents circumstàncies justifica trucar al servei d’emergències: no hi ha menjar al frigorífic, no hi ha electricitat a la cuina, un cotxe atropella algú, un nen s’ofega en una piscina pública, el teu compte d’estalvis es queda sense diners, algú du armes d’assalt al campus.

Response: Segons les circumstàncies que exposes, has de trucar immediatament al servei d’emergències quan un cotxe atropelli algú, quan un nen s’estigui ofegant en una piscina pública o vegis algú portant armes d’assalt al campus.


Instruction: La suma d’un nombre parell i un nombre imparell és parell o imparell?

Response: És un nombre imparell.


Instruction: Escriu un rap sobre la feina.

Response:
Diuen que treballar de valent sempre té recompensa
Però jo crec que fer-ho amb seny és el que paga la pena.
Comença per trobar i perseguir la teva passió.
Els diners vindran a continuació,
Tants com per carregar un camió.
Ei, però això no passarà de la nit al dia,
T’hi hauràs d’esforçar per fer-ho bé.
Envolta’t de gent que t’inspira.
La ment sempre clara i sigues optimista,
Tot i que trobaràs sots a la pista.
Marca’t fites i no deixis d’aprendre.
Però és cert que a la vida no tot és vendre.
Centra’t en el premi i en la destinació.
És cert que la vida és molt més que la professió,
Així doncs, no perdis de vista l’objectiu i no badis, sigues viu!
Perquè nit i dia passaran volant sense adonar-te’n:
gaudeix del viatge i somriu!


Instruction: Dona’m opcions de piscolabis baixos en greixos.

Response: Crispetes de blat de moro, síndria, palets de formatge descremat, mató baix en greix, pomes, raïms, pastanagues, pèsols, edamame.


Instruction: Quant dura una marató?

Response: Una marató són 26,2 milles i 42,195 quilòmetres.


Instruction: Digues si creixen en arbres o arbustos: pomes, maduixes, plàtans, pinyes, coco, gerds, nabius.

Response: Pomes: arbres, maduixes: arbustos, plàtans: arbres, pinyes: arbustos, cocos: arbres, gerds: arbustos, nabius: arbustos.


Instruction: Dona'm un parell de trucs senzills perquè una simple talla de fusta sembli més polida i professional.

Response: Bé, el primer que cal dir és que allò que fa que qualsevol obra d’art, incloent-hi les talles de fusta, sembli més professional és la qualitat mateixa. És a dir, l’habilitat i la qualitat artística de l’obra. Però hi ha un parell de coses que pots fer per pujar una mica de nivell. Pensa en la teva època de l’escola quan ficaves la redacció de llengua en una carpeta nova amb un títol escrit acuradament a la part superior. Tornem a la talla de fusta. Què pots fer? Posem que has esculpit un bonic salmó amb brànquies. Tens tres maneres de decorar-lo. La primera i més òbvia és pintar la fusta. Pots pintar la peça amb trempa o amb aquarel·la per donar-li un toc de color a la fusta. El límit és la teva imaginació. En segon lloc, pots muntar-lo en un suport perquè sembli que suri o voli. Fes un foradet per sota del peix, fes el mateix en un bloc de fusta que hagis escatat i ja tens el suport. En tercer lloc, i per anar una mica més enllà, pensa si hi pots afegir algun complement senzill. Jo vaig fer un peix així i vaig utilitzar una flor amb tija com a antena. Mira al teu voltant i pensa en allò que pots afegir. Finalment, i el més bàsic, dona-li una capa de vernís per segellar-ho tot bé i, si vols, posa-li una mica de brillant. Totes aquestes idees li donaran al teu projecte un toc extra.


Instruction:
Quina diferència hi ha entre l’energia solar i la pila de combustible d’hidrogen?
Quins són els avantatges de l’hidrogen?

Response: L’energia solar consisteix en la captació del sol, mentre que l’hidrogen és el procés d’osmosi d’extracció de les cèl·lules d’hidrogen per crear energia. L’hidrogen permet disposar d’una font d’energia més constant i generar més càrrega que l’energia solar.


Instruction: Per què vendre accions en curt és una tècnica d’inversió d’alt risc?

Response: La venda en curt d’accions és una tècnica d’alt risc, ja que aposta que una acció baixarà de valor i el risc a la baixa és il·limitat. Quan es compra una acció "en llarg", se sap que l’acció "només" pot arribar a (0), per tant, el risc és el que s’ha invertit; quan es ven una acció "en curt", l’acció no té límit quant al que pot pujar i, per tant, en la quantitat de diners que es pot perdre.


Instruction: Són eficaços els propòsits d’any nou?

Response: Per respondre la pregunta, vegem algunes estadístiques d’enquestes públiques sobre els propòsits d’un any nou. El 2022, aproximadament el 46 % de les persones que van fer propòsits van assolir els seus objectius a finals d’any, l’11 % van mantenir els propòsits durant almenys 6 mesos, el 14 % van durar almenys 3 mesos, el 19 % van durar un mes i l’11 % els van abandonar en un mes. Per tal que els propòsits siguin més eficaços, no només has de decidir el que vols canviar, sinó també enumerar els passos que donaràs per aconseguir-ho i quan vols aconseguir-ho. Aquí tens alguns consells: prepara’t mentalment per al canvi; fixa’t objectius que s’identifiquin amb tu; limita els propòsits a una quantitat raonable; fes que els propòsits siguin específics, mesurables i amb un termini concret; divideix els objectius més grans en trossos més petits; escriu els propòsits; automatitza les coses per controlar-te millor; recorda que sempre pots tornar al camí encara que te’n desviïs en algun moment.


Instruction: Quins tipus d’escalada en roca hi ha?

Response:
Els tipus d’escalada més populars són:
- Escalada de blocs: s’escalen blocs de pedra i parets de poca alçada, probablement amb matalassos per caure-hi.
- Escalada esportiva (o escalada d’interior): escalada d’una ruta amb ancoratges fixos.
- Escalada tradicional: escalada amb equip que s’introdueix i s’extreu sense ancoratges fixos.

Quan els escaladors van adquirint experiència, poden començar a escalar terrenys a l’aire lliure més extrems, malgrat que molts es limiten a l’escalada de blocs o esportiva.


Instruction: Què és una guerra mundial i quantes guerres mundials hi ha hagut fins ara?

Response: La guerra mundial és un conflicte internacional en què participen la majoria dels països principals. Fins ara hi ha hagut dues guerres mundials.


Instruction: Quina és la correlació entre els tipus d’interès i el preu dels bons?

Response: A mesura que pugen els tipus d’interès, baixen els preus dels bons. Això és perquè els nous bons es venen a tipus més atractius.


Instruction: Seran assequibles els viatges espacials comercials al llarg de la meva vida i quant pagaria per ells?

Response: Sempre m’han fascinat l’espai i els viatges espacials. El cost dels viatges espacials és astronòmic per a la majoria de la gent, però ja comencem a sentir parlar d’empreses que treballen per fer-los més assequibles. En funció de la meva situació financera a l’hora de jubilar-me, pagaria fins a 100.000 dòlars per viatjar a l’espai.


Instruction: Per què va bé caminar cada dia?

Response: Caminar és un bon exercici per cremar calories sense malmetre les articulacions. Ho poden fer persones de qualsevol edat i passejar diversos quilòmetres al dia pot tenir efectes positius sobre la salut cardiovascular i l’estat físic general.


Instruction: Què és un graf?

Response: Un graf és un conjunt de nodes connectats mitjançant arestes. Les arestes representen les relacions entre els nodes i poden tenir diverses propietats, com ara el pes o el signe. Per exemple, el pes de l’aresta pot representar la força de les relacions entre els nodes A i el B, mentre que el signe pot representar si aquestes relacions són positives o negatives.


Instruction: Quin és un tipus de peix: banjo o guitarra?

Response: Banjo.


Instruction: Com accepto el canvi?

Response: Accepta el canvi i ja veuràs quina diferència.


Instruction: Quina diferència hi ha entre una bicicleta de carretera i una bicicleta de muntanya?

Response: Les bicicletes de carretera estan dissenyades per circular per asfalt i ciment i tenen pneumàtics més estrets, mentre que les bicicletes de muntanya estan dissenyades per circular per terra i tenen uns pneumàtics més amples. Les bicicletes de carretera també tenen manillars més aerodinàmics, mentre que els manillars de les bicicletes de muntanya estan pensats perquè la direcció sigui menys àgil en sortir de la carretera.